Leppävirran reserviläiset ry ja Leppävirran reserviupseerit ry

Yhdistysten toimintasuunnitelma vuodelle 2015

**1 Järjestötoiminta**

Leppävirran reserviläiset ry ja Leppävirran reserviupseerit ry lisäävät yhteistoimintaa tulevana vuonna. Vuonna 2015 on tavoitteena suunnata toimintaa jäsenistön aktivoimiseen, jäsenhankintaan, veteraanityöhön ja yhdistysten varainhankintaan.

Pidämme tulevana vuonna sääntömääräiset vuosikokoukset, joiden jälkeen pidämme yhteisen kerhoillan.( Reserviläiset pitävät hallituksen kokouksen joka kuukauden ensimmäinen maanantain (ps. heinäkuu), jonka jälkeen jäsenistölle kerhoilta yhdistysten tiloissa.)

Leppävirran reserviupseerit osallistuu sekä Reserviupseeriliiton että Pohjois-Savon Reserviupseeripiirin toimintaan sekä tukee näihin toimintoihin osallistuvia jäseniään mahdollisuuksien mukaan.

**2 Tiedotustoiminta**

Tiedotamme toiminnastamme paikallislehdessä, yhdistysten internetsivuilla, Facebook-sivuilla, sähköpostilla sekä tarpeen mukaan muissakin tiedotusvälineissä. Tarvitsemme lisää tiedottamista, että yhdistysten toiminnasta olisi ihmisillä enemmän tietoa mm. potentiaalisille jäsenehdokkaille.

**3 Koulutus, kuntoilu-, ammunta- ja kilpailutoiminta**

Pyrimme osallistumaan monipuolisesti ampumakilpailuihin, jotoksiin sekä muihin maanpuolustus tapahtumiin. Teemme mahdollisuuksien mukaan kevät ja syysretket. Pyrimme järjestämään lajikokeiluita mm. falling plate ja paintball.

Omina kilpailuina pyritään järjestämään perinteiset Jussin Talvikisa, Op-maljan ammunta, perinneasekisa sekä Marskin Malja-komiottelu, jotka ovat jääneet viime vuosina toteutumatta.

**4 Muu toiminta**

Järjestämme perinteiseen tapaan kunniavartion sankarihautausmaalla Veteraanipäivänä, kaatuneitten muistopäivänä ja itsenäisyyspäivänä.

Avustamme tarvittaessa sotainvalidien ja veteraanijärjestöjen tapahtumissa.

Olemme tulevana vuonna aktiivisesti mukana veteraaniperinnetyöryhmässä.

Yhdistyksemme osallistuu vapaaehtoisen pelastuspalvelun toimintaan.

Avustamme taloudellisesti paikallisia veteraanijärjestöjä metsästämällä paikallisen metsästysseuran myötävaikutuksella hirven ja huutokauppaamalla sen torilla (nk. veteraanihirvi). Huutokaupasta saadut varat lahjoitetaan Leppävirtalaisille veteraanijärjestöille.

Jatkamme Riikinnevan ampumaradalla pistooliradan rakentamista.

Reserviläiset järjestävät Harjulassa perinteiseen tapaan joulutulet, johon myös upseerit osallistuvat.

Kynttilöiden sytytys sankarihautausmaalla jouluaattona.

Valitsemme kevätkokouksen yhteydessä vuoden reserviläisen.

Yhdistyksemme tapahtumiin osallistuvien jäsenten kesken arvotaan maastopuku tai lahjakortti.

Hallitus